-----------------------------------------------------------------------
  การประกอบธุรกิจของแต่ละสายผลิตภัณฑ์

  -----------------------------------------------------------------------

1. ลักษณะของผลิตภัณฑ์หรือบริการ มีดังนี้

1.1 ผลิตภัณฑ์น้ำมันปาล์มดิบ (Crude Palm Oil) และเมล็ดในปาล์ม (Palm Kernel )
กะลาเมล็ดปาล์ม (Shell) และผลปาล์มทะลายสด (Fresh Fruit Bunch)

1.2 ผลิตภัณฑ์น้ำมันเมล็ดในปาล์มดิบ (Palm Kernel Oil) กากเมล็ดในปาล์ม (Palm Kernel
Cake)

บริษัทฯจำหน่ายผลิตภัณฑ์เพื่อเป็นวัตถุดิบหลักในอุตสาหกรรมต่อเนื่องต่างๆ
ไม่ว่าจะเป็นในการผลิตน้ำมันปาล์มที่ใช้ปรุงอาหาร อาหารสัตว์ เนยเทียม มาร์การีน สบู่ ผงซักฟอก
น้ำยาทำความสะอาด เครื่องสำอางค์ ตลอดจนผลิตภัณฑ์อาหาร ขนม และไอศกรีม

สิทธิหรือข้อจำกัดในการประกอบธุรกิจ

บัตรส่งเสริมการลงทุน

1)  บริษัทฯ ได้รับสิทธิพิเศษทางภาษีตามพระราชบัญญัติการส่งเสริมการลงทุน พ.ศ. 2520
    โดยการอนุมัติของคณะกรรมการส่งเสริมการลงทุนตามบัตรส่งเสริมเลขที่ 1044/2537 ลงวันที่
    24 ม.ค. 2537, บัตรส่งเสริมเลขที่ 4571/2537 (2-1044/2537) ลงวันที่ 4 พ.ค.
    2537 และบัตรส่งเสริมเลขที่ 4583/2537 (3-1044/2537) ลงวันที่ 28 มิย. 2538
    สำหรับกิจการสกัดน้ำมันปาล์มดิบและเมล็ดในปาล์มอบแห้งขนาด 30 ตันผลปาล์มสดต่อชั่วโมง
    ทั้งนี้ภายใต้เงื่อนไขบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา
    8 ปี นับตั้งแต่เริ่มมีรายได้จากการประกอบกิจการคือตั้งแต่ 18 สิงหาคม 2538 ถึง 17
    สิงหาคม 2545
    และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
    ของอัตราปกติมีกำหนด 5 ปี
    นับจากวันที่หมดอายุของสิทธิที่ได้รับยกเว้นภาษีเงินได้นิติบุคคลคือนับตั้งแต่วันที่ 17 สิงหาคม
    2545 ถึง 16 สิงหาคม 2550

2)  เมื่อวันที่ 11 ธ.ค. 2539 บริษัทฯ
    ได้รับการส่งเสริมการลงทุนในกิจการผลิตน้ำมันเมล็ดในปาล์มดิบ (CPKO) จากเมล็ดในปาล์ม
    ขนาด 4.17 ตันเมล็ดในปาล์มต่อชั่วโมง ตามบัตรส่งเสริมการลงทุนเลขที่ 1817/2539
    ซึ่งได้รับสิทธิในการยกเว้นภาษีเงินได้นิติบุคล สำหรับกำไรสุทธิเป็นระยะเวลา 8 ปี
    นับจากวันที่ 21 กรกฎาคม 2541 ถึง 20 กรกฎาคม 2549
    และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
    ของอัตราปกติมีกำหนด 5 ปี นับจากวันที่ 20 กรกฎาคม 2549 ถึง 19 กรกฎาคม 2554

ค่าเช่าที่ดินสัมปทาน

บริษัทฯ ได้เช่าที่ดินในการทำสวนปาล์มน้ำมันจากบริษัทพันธ์ศรีวิวัฒน์ จำกัด
ซึ่งเป็นบริษัทย่อยของบริษัทฯ บริษัท พันศรีวิวัฒน์ จำกัด
ได้เช่าสัมปทานที่ดินสองแห่งคือชัยบุรีและเคียนซาจากบริษัทพันธ์ศรี จำกัด และบริษัทประจักษ์วิวัฒน์
จำกัด ตามลำดับ ซึ่งทั้งสองเป็นบริษัทย่อยของบริษัทพันธ์ศรีวิวัฒน์ จำกัด
ที่ดินสัมปทานที่ได้รับอนุญาตจากกรมป่าไม้คือ สัมปทานที่ดินอำเภอชัยบุรี จังหวัดสุราษฎร์ธานี จำนวน
20,000 ไร่ จะหมดอายุในวันที่ 1 มกราคม 2558 และสัมปทานที่ดินอำเภอเคียนซา
จังหวัดสุราษฎร์ธานี จำนวน 10,600 ไร่ จะหมดอายุในวันที่ 8 กรกฎาคม 2557
ซึ่งสัปทานที่ดินอำเภอเคียนซานี้ บริษัท พันศรีวิวัฒน์ จำกัดได้รับแจ้งจากสำนักงานธนารักษ์
จังหวัดสุราษฎร์ธานี สังกัดกระทรวงการคลังว่า ที่ดินนี้เป็นที่ดินราชพัสดุ
ซึ่งเป็นกรรมสิทธิ์ของกระทรวงการคลังโดยคำวินิจฉัยของคณะกรรมการกฤษฎีกา
และได้แจ้งให้ความร่วมมือในการทำสัญญาเช่ามีกำหนดเวลา 3 ปี นับแต่วันที่ 1 มกราคม 2544
และให้ชำระค่าเช่าที่ดินย้อนหลังตั้งแต่ปี 2534 ถึงปี 2543 เป็นจำนวนเงินประมาณ 12 ล้านบาท
บริษัท พันศรีวิวัฒน์
จำกัดยังมิได้บันทึกบัญชีค่าเช่าดังกล่าวเนื่องจากกำลังอยู่ระหว่างการเจรจากับหน่วยราชการที่เกี่ยวข้อง

2. สภาวะอุตสาหกรรมและการแข่งขัน

ในอดีตที่ผ่านมาอุตสาหกรรมการสกัดน้ำมันปาล์มดิบในประเทศไทยมีความแตกต่างจากประเทศอื่นในกลุ่มอุตสาหกรรมเดียวกันดังนี้

1)  การสกัดน้ำมันปาล์มดิบของโรงงานสกัดน้ำมันปาล์มดิบนั้นมีสัดส่วนของการซื้อผลปาล์มสดจากบุคคลภายนอกป้อนเข้าสู่โรงงานมากกว่ามาจากสวนของบริษัทเอง
    และ

2)  การผลิตน้ำมันปาล์มดิบเพื่อใช้ในการบริโภคในประเทศไทยเท่านั้น

เนื่องจากระดับน้ำฝนที่ตกอยู่ในระดับสูงติดต่อกันอย่างสม่ำเสมอ 2 ปีมานี้ ทำให้บริษัทฯ
คาดว่าปริมาณผลปาล์มสดจะมีมากในปี 2545
แต่เนื่องจากเกิดความแห้งแล้งหรือฝนน้อยมากในเดือนพฤศจิกายน 2544 ถึง เมษายน 2545
ระดับน้ำฝนที่บันทึกได้อยู่ที่ 385.7-516.0 มิลลิเมตร ต่อจำนวนวันที่ฝนตก 23-38 วัน
สภาวะเช่นนี้อาจเรียกได้ว่าเป็นสภาวะของการขาดน้ำของปาล์มน้ำมัน
ทะลายปาล์มที่อยู่บนต้นปาล์มน้ำมันจะมีส่วนประกอบน้ำมันปาล์มต่ำ การผสมเกสรไม่สมบูรณ์
และทำให้ผลผลิตปาล์มสดต่ำ ปี 2545 นั้นเป็นปีที่คาดไม่ถึงว่าจะเป็นปีที่มีผลผลิตปาล์มสดต่ำ
และประกอบด้วยโรงงานสกัดน้ำมันปาล์มดิบมีส่วนเกินกำลังผลิตประมาณ 50% ของทั้งประเทศ
จึงมีผลทำให้จำนวนโรงงานสกัดมีจำนวนมากแต่ผลปาล์มสดเข้ากระบวนการผลิตน้อย
ราคาซื้อผลปาล์มสูงถึง 5.15 บาทต่อกิโลกรัม
ด้วยเหตุผลนี้ราคาน้ำมันปาล์มดิบจึงสูงกว่าราคาตลาดโลก
การแข่งขันการซื้อผลปาล์มสดดำเนินไปอย่างเข้มข้น สาเหตุที่ก่อให้เกิดผลผลิตต่ำในปี 2545
เนื่องจากสภาพอากาศที่แห้งแล้งติดต่อกันจากเดือนพฤศจิกายน 2544 ถึงเมษายน 2545
และการใส่ปุ๋ยที่ลดลงเมื่อ 3 ปีที่แล้ว เนื่องจากราคาผลปาล์มสดตกต่ำในขณะนั้น

โดยทั่วไปแล้วการแข่งขันการซื้อผลปาล์มสด
เป็นผลที่เกิดจากราคาซื้อผลปาล์มสดที่สูงขึ้นในขณะที่จำนวนผลปาล์มสดน้อยลง สำหรับปี 2545
มีโรงงานสกัดน้ำมันปาล์มดิบเพิ่มขั้นใหม่ 2 โรง สำหรับระยะรัศมี 72
กิโลเมตรรอบโรงงานของบริษัทฯ มีโรงงานสกัดน้ำมันปาล์มทั้งหมด 15 โรง และจะมีเพิ่มขึ้นอีก 2
โรงในปี 2546 ประมาณกำลังการผลิตน้ำมันปาล์มดิบในประเทศอยู่ที่ 1,200 ตันผลปาล์มสด
จากทั้งหมด 22 โรงงาน ซึ่งโรงงานส่วนใหญ่ตั้งอยู่ในจังหวัดสุราษฎร์ธานีและกระบี่

การแข่งขันการซื้อผลปาล์มสดของโรงงานสกัดฯต่างๆนั้นขึ้นอยู่กับนโยบายการขายน้ำมันปาล์มดิบของแต่ละโรงงาน
และเมื่อ AFTA เข้ามามีผลบังคับใช้
บางทีราคาน้ำมันปาล์มดิบในประเทศจะใกล้เคียงกับราคาในตลาดโลก ในปี 2545 AFTA
ไม่มีผลกระทบต่ออุตสาหกรรมนี้ เพราะมีภาษีนำเข้า 20% แต่สำหรับปี 2546 ภาษีนำเข้าลดลงเหลือ
5% ดังนั้นประเทศไทยจะอยู่ในตำแหน่งที่เสียเปรียบมาเลเซียและอินโดนีเซีย
เพราะทั้งสองประเทศนี้มีต้นทุนการผลิตน้ำมันปาล์มดิบที่ต่ำกว่าประเทศไทย

ประเทศไทยมีสต๊อกน้ำมันปาล์มดิบคงเหลือ ณ สิ้นปี 2545 เท่ากับ 26,486 ตัน ถ้ารวม RBD
Olien ด้วยจะเป็น 59,995 ตัน เปรียบเทียบกับปี 2544 เท่ากับ 108,884 ตัน
แสดงให้เห็นว่าราคาน้ำมันปาล์มดิบในประเทศสำหรับปี 2546 อาจขึ้นสูงกว่าปี 2545
อย่างไรก็ตามเมื่อ AFTA มีผลบังคับใช้ด้วยภาษีนำเข้า 5%
จะทำให้ราคาน้ำมันปาล์มดิบในประเทศใกล้เคียงราคาตลาดโลก
กำไรที่เกิดขึ้นอาจไม่มากเท่าที่เคยเป็นมา

กระทรวงเกษตรและสหกรณ์ได้พยากรณ์ว่าถ้าภาษีนำเข้าเป็น 20% 5% และ 0%
ราคาน้ำมันปาล์มจะลดลงเป็น 18.51 บาทต่อกิโลกรัม 15.98 บาทต่อกิโลกรัม และ 15.20
บาทต่อกิโลกรัม ในขณะที่ราคาผลปาล์มสดจะลดลงเป็น 1.67 บาทต่อกิโลกรัม 1.45
บาทต่อกิโลกรัม และ 1.41 บาทต่อกิโลกรัมตามลำดับ

อย่างไรก็ดีจากการศึกษาของกระทรวงเกษตรและสหกรณ์ถ้าที่ดินทำสวนปาล์มได้มีการปรับปรุงให้ดีขึ้น
ใช้กล้าพันธุ์ปาล์มน้ำมันที่ดี
และใช้เทคนิคการปลูกและการดูแลสวนปาล์มน้ำมันที่เหมาะสมประเทศไทยจะมีศักยภาพเพิ่มขึ้นในอุตสาหกรรมดังกล่าว
และคาดว่าผลผลิตต่อไร่จะเพิ่มขึ้นจาก 2.525 ตันต่อปี เป็น 3 ตันต่อปี
ในขณะที่อัตราการสกัดน้ำมันปาล์มดิบจะเพิ่มขึ้นจาก 17% เป็น 19%
สิ่งเหล่านี้จะเป็นไปได้เมื่อมีการปลูกปาล์มน้ำมันที่มีผลผลิตสูงและการใช้พื้นที่ปลูกปาล์มที่เหมาะสม
และคาดว่าความต้องการน้ำมันปาล์มดิบจะเพิ่มขึ้นจาก 533,040 ตันในปี 2543 เป็น 889,930
ตันในปี 2549 ถ้ารัฐบาลยกเลิกภาษีนำเข้าหรือ 718,000 ตัน
ถ้ายังคงการควบคุมการนำเข้าเหมือนเดิมการศึกษานี้ได้แนะนำว่า 2-3
ปีนี้ประเทศไทยจะไม่สามารถเพิ่มประสิทธิภาพการผลิตที่จะแข่งขันกับมาเลเซียและอินโดนีเซียได้
ดังนั้น AFTA จะยังคงมีผลกระทบต่ออุตสาหกรรมน้ำมันปาล์มในประเทศไทยเป็นอย่างมาก

โครงสร้างของอุตสาหกรรม

น้ำมันปาล์มดิบเป็นวัตถุดิบของอุตสาหกรรมต่อเนื่องอื่น เช่น น้ำมันปรุงอาหาร เนยขาว เนยเทียม
น้ำมันสลัด ขนมปังกรอบ ขนมเค็ก เนยโกโก้ น้ำมันทอด เบลโลริน ไอศคริม ผสมในนม คอฟฟี่เมท
ครีมเทียม ไขมันทำขนมปัง สบู่ ผงซักฟอก น้ำยาล้างจาน แชมพู เทียนไข กลีเซอรีน สีอะมินส์
ไขมันผสมน้ำ ส่วนผสมอาหาร เคมีภัณฑ์ เคลือบดีบุก หมึกพิมพ์ ยาขัดเงา อาหารสัตว์ และอื่นๆ

จะเห็นได้ว่าน้ำมันปาล์มดิบและน้ำมันเมล็ดในปาล์มดิบเป็นวัตถุดิบของอุตสาหกรรมต่อเนื่องที่กำลังเติบโต
การบริโภคน้ำมันปาล์มและสินค้าที่ทำจากน้ำมันปาล์มภายในประเทศก็ยังมีการบริโภคได้ไม่เต็มที่
และประเทศที่กำลังพัฒนา เช่นจีน อินเดีย
มีการบริโภคน้ำมันปาล์มและผลิตภัณฑ์ที่ทำจากน้ำมันปาล์มดิบในอัตราที่เพิ่มขึ้น
ดังนั้นแนวโน้มการบริโภคน้ำมันปาล์มและผลิตภัณฑ์ที่ทำจากน้ำมันปาล์มดิบเป็นไปได้มาก
และยังเป็นที่ต้องการในตลาด ถึงแม้ว่าจะมีสินค้าบางอย่างมาทดแทน เช่น
น้ำมันปรุงอาหารประเภทน้ำมันถั่วเหลือง น้ำมันรำข้าว น้ำมันมะพร้าว น้ำมันจากสัตว์ เป็นต้นก็ตาม
แต่เนื่องจากน้ำมันปาล์มเป็นน้ำมันที่มีคุณสมบัติพิเศษอย่างหนึ่ง คือ
มีจุดไหม้ที่สูงกว่าและมีแคโรทีนสูงซึ่งเป็นประโยชน์ต่อสุขภาพ มีการดูดซับที่ต่ำกว่าน้ำมันพืชชนิดอื่น
ทำให้ไม่เคลือบติดสิ่งที่ทอด ทำให้ของที่ทอดมีสีสวย และเก็บไว้ได้นาน จึงเป็นที่นิยมมากกว่า
ดังนั้นอัตราการบริโภคน้ำมันปาล์มและผลิตภัณฑ์ที่มีส่วนผสมของน้ำมันปาล์มมีแนวโน้มสูงขึ้น

[]แผนภูมิแสดงประโยชน์ของน้ำมันปาล์มดิบ

จำนวนและขนาดของคู่แข่งขัน

โรงงานสกัดน้ำมันปาล์มดิบมีทั้งหมด 45 โรงงาน ตั้งอยู่ตามที่ต่างๆ เพื่ออยู่ใกล้แหล่งปลูกปาล์ม
เนื่องจากระยะทางการขนส่งเป็นปัจจัยที่ต้องพิจารณาของแหล่งที่ตั้งโรงงาน
กำลังการผลิตทั้งหมดของประเทศประมาณ 7 ล้านตันผลปาล์มสดต่อปี
ขนาดของโรงงานจะแบ่งออกเป็น 2 ขนาด คือ โรงงานมาตรฐานขนาดใหญ่ และ
โรงงานขนาดเล็ก

ก. โรงงานสกัดน้ำมันปาล์มดิบขนาดมาตรฐาน มีอยู่ 24 โรง ในจังหวัดชุมพร สุราษฎร์ธานี กระบี่
ตรัง สตูลและระยอง

2.  โรงงานสกัดน้ำมันปาล์มดิบขนาดเล็ก มีอยู่ 21 โรง

โรงงานสกัดน้ำมันปาล์มดิบขนาดใหญ่จะมีประสิทธิภาพใกล้เคียงกัน
ขึ้นอยู่กับจำนวนพื้นที่ปลูกปาล์มน้ำมันของบริษัทเพื่อนำผลปาล์มสดมาป้อนโรงงาน
ถ้าโรงงานสกัดน้ำมันปาล์มดิบไม่มีสวนปาล์มน้ำมันเป็นของตัวเอง
การแข่งขันกันซื้อผลปาล์มสดก็จะมีมากขึ้น ราคาซื้อผลปาล์มสดก็จะสูง บริษัทฯ
ได้เปรียบกว่าโรงงานสกัดน้ำมันปาล์มดิบโรงอื่นๆ เพราะบริษัทฯ มีสวนปาล์มเป็นของตัวเอง
ซึ่งมีพื้นที่ปลูกปาล์มน้ำมันมากที่สุด ดังนั้นบริษัทฯ
จะได้เปรียบกว่าบริษัทอื่นๆเพราะต้นทุนของผลปาล์มของบริษัทฯจะต่ำกว่าราคาซื้อผลปาล์มสดจากบุคคลภายนอกมาก

 3. ส่วนแบ่งการตลาด

ในปี 2545 โรงงานสกัดน้ำมันปาล์มดิบทั้งสิ้น 45 โรง มีปริมาณน้ำมันปาล์มดิบที่ผลิตได้ดังนี้

  ---------------------------------- ------------- ----------- ------------
                                     ทั้งอุตสาหกรรม   บริษัทฯ       ส่วนแบ่งตลาด

  ปริมาณน้ำมันปาล์มดิบ                                              

  จากการผลิต                          641,608       33,695      5.25

  จากการจำหน่าย                       649,014       33,626      5.18

                                                               
  ---------------------------------- ------------- ----------- ------------

จะเห็นได้ว่าส่วนแบ่งการตลาดนั้นขึ้นอยู่กับการผลิต บริษัทฯมีส่วนแบ่งตลาด 5.18% เปรียบเทียบกับปี
2544 เท่ากับ 8.79% หรือลดลง 42%

ในปี 2546 จะมีโรงงานสกัดน้ำมันปาล์มดิบใหม่เพิ่มขึ้นอีก 2 โรง
ดังนั้นการแข่งขันในการซื้อผลปาล์มสดจะมีมากขึ้น
แต่อย่างไรก็ตามผลผลิตปาล์มสดจะเพิ่มขึ้นด้วยเนื่องจากพื้นที่ปลูกปาล์มใหม่จะให้ผลผลิตได้แล้ว

อำนาจต่อรองของผู้ซื้อและผู้ขาย

ในตลาดน้ำมันปาล์มดิบนี้
อำนาจต่อรองของผู้ซื้อและผู้ขายขึ้นอยู่กับสต็อกน้ำมันปาล์มดิบที่มีอยู่ในประเทศ
ส่วนมากจะถูกกำหนดโดยผู้ซื้อ ถ้าน้ำมันปาล์มดิบในสต็อกขาดแคลนราคาน้ำมันปาล์มดิบจะสูง
แต่ถ้าน้ำมันปาล์มดิบในสต็อกมีอยู่มากราคาน้ำมันปาล์มดิบจะต่ำ
การแข่งขันด้านราคาเป็นตัวกำหนดที่สำคัญในอุตสาหกรรมนี้

เมื่อ AFTA มีผลบังคับใช้ ราคาน้ำมันปาล์มดิบจะเป็นไปตามราคาตลาดโลก
นโยบายการขายล่วงหน้าอย่างถูกวิธีและเหมาะสมอาจจะช่วยให้บริษัทฯขายน้ำมันปาล์มดิบในราคาสูงขึ้นได้
และถ้าการผลิตน้ำมันปาล์มดิบมีปริมาณสูงมากในประเทศไทย
การส่งออกจะช่วยพยุงราคาในประเทศไทยมิให้ตกต่ำมากเกินไป

ตลาดของน้ำมันเมล็ดในปาล์มดิบนี้แตกต่างกัน
เนื่องจากบริษัทฯมีการผลิตน้ำมันเมล็ดในปาล์มดิบในปริมาณน้อยดังนั้นจึงมีแต่การขายภายในประเทศเท่านั้น
ซึ่งราคาน้ำมันเมล็ดในปาล์มดิบในประเทศนั้นปกติจะต่ำกว่าราคาตลาดโลก
ดังนั้นบริษัทฯอาจจะพิจารณาการส่งออกน้ำมันเมล็ดในปาล์มดิบ
ซึ่งอาจจะร่วมกับโรงงานอื่นในการส่งออกเพื่อที่จะได้รับผลกำไรที่มากขึ้นกว่าการขายในประเทศ

กลยุทธ์ทางการตลาด

บริษัทฯได้ผลิตน้ำมันปาล์มดิบที่มีคุณภาพได้มาตรฐานอันเป็นที่ต้องการของตลาดทั้งในและนอกประเทศ
ในปี2545 นั้นราคาน้ำมันปาล์มดิบและราคาน้ำมันเมล็ดในปาล์มดิบนั้นสูงกว่าปี 2544 สำหรับปี 2546
ราคาน้ำมันปาล์มดิบคาดว่าจะสูงกว่าปี 2545 เนื่องจากสต็อคน้ำมันปาล์มดิบในประเทศอยู่ในระดับต่ำ
สิ่งเหล่านี้จะมีผลให้โรงงานกลั่นน้ำมันปาล์มพยายามผลักดันให้ AFTA มีผลบังคับใช้ตอนต้นปี 2546
เพื่อที่จะไม่ให้ราคาน้ำมันปาล์มดิบขึ้นสูง ถ้าความต้องการในประเทศไม่กระเตื้องขึ้น
หรือราคาน้ำมันปาล์มดิบในประเทศต่ำกว่าราคาตลาดโลก
การส่งออกร่วมกับโรงงานอื่นจะเป็นหนทางหนึ่งที่จะช่วยให้บริษัทฯสามารถทำกำไรได้มากกว่า

 4. การจำหน่ายและช่องทางการจำหน่าย

บริษัทฯได้จำหน่ายน้ำมันปาล์มดิบและน้ำมันเมล็ดในปาล์มดิบแก่โรงงานกลั่นน้ำมันพืชบริสุทธ์และโรงงานทำสบู่เป็นหลัก
โดยมีการตกลงซื้อขายล่วงหน้าหรือขายณ.เวลาที่ได้ตกลงกันแล้วแต่กรณี
ส่วนเมล็ดในปาล์มจะจำหน่ายแก่โรงงานสกัดน้ำมันเมล็ดในปาล์มดิบ
กากเมล็ดในปาล์มจะจำหน่ายแก่โรงงานผลิตอาหารสัตว์และผู้เลี้ยงสัตว์ที่อยู่บริเวณใกล้เคียงโรงงานเพื่อเป็นอาหารสัตว์
ผู้จัดการฝ่ายขายและประกันคุณภาพจะเป็นผู้ติดต่อลูกค้าโดยตรงภายใต้การควบคุมของผู้จัดการใหญ่
โดยตกลงราคา จุดหมายปลายทางที่จะส่ง และคุณภาพของน้ำมันปาล์มดิบ เมล็ดในปาล์ม
น้ำมันเมล็ดในปาล์มดิบ และกากเมล็ดในปาล์ม
โดยมีเงื่อนไขการชำระเงินซึ่งถือเป็นมาตรฐานของอุตสาหกรรมนี้
เงื่อนไขการชำระเงินของลูกค้าจะพิจารณาเป็นรายๆไปขึ้นอยู่กับประวัติของลูกค้าและความสามารถในการชำระเงินของลูกค้า
ถ้าลูกค้ารายใดมีความสามารถชำระเงินได้ตรงต่อเวลา
ลูกค้ารายนั้นจะถือเป็นลูกค้าที่มีโอกาสซื้อน้ำมันปาล์มดิบจากบริษัทฯได้เป็นอันดับแรก
โดยจะตกลงราคาขายเป็นสัญญาแต่ละครั้งไป ตามคุณภาพของน้ำมันปาล์มดิบ (FFA ต้องไม่เกิน 5%,
Moisture Dirt. ต้องไม่เกิน 0.5%)
การชำระเป็นเงินสดคือการชำระเงินหลังจากรับน้ำมันปาล์มดิบแล้วภายใน 15 วัน
หรือการชำระเป็น DLC 30 วัน สำหรับลูกค้าที่มีปัญหาเรื่องสภาพคล่องทางการเงิน
โดยบริษัทฯจะต้องได้รับ DLC ก่อนที่บริษัทฯ จะส่งน้ำมันปาล์มดิบ

ลักษณะของลูกค้า

บริษัทฯได้คำนึงถึงความสัมพันธ์ที่ดีระหว่างลูกค้าและบริษัทฯว่ามีความเที่ยงตรงในการส่งน้ำมันปาล์มดิบให้แก่ลูกค้า
การเก็บเงินจากลูกค้าเป็นไปตามสัญญาหรือไม่ ถ้าลูกค้ารายใดมีการชำระเงินล่าช้า บริษัทฯ
จะพิจารณาว่าเป็นลูกค้าที่ไม่ควรจะทำการซื้อขายด้วย บมจ.ล่ำสูง(ประเทศไทย)
ซึ่งเป็นบริษัทร่วมของบริษัทฯ โดยถือหุ้นของบริษัทฯ 24.40% ณ 28 ธันวาคม 2545
มีการซื้อขายน้ำมันปาล์มดิบมากกว่า 30%ของการจำหน่าย
บริษัทฯมียอดขายจากบมจ.ล่ำสูง(ประเทศไทย) 65% บจ. คอลเกตปาล์มโอลีฟ (ประเทศไทย)
11% บจ. พี เอส เทรดดิ้ง 10% และรายย่อยอื่นรวม 14%
แต่ถึงอย่างไรก็ตามการซื้อขายน้ำมันปาล์มดิบเป็นไปได้โดยไม่ลำบาก
เพราะน้ำมันปาล์มดิบเป็นที่ต้องการแก่โรงกลั่นน้ำมันปาล์มดิบทั่วไป หรืออุตสาหกรรมอื่นๆ
ดังนั้นถ้าไม่มีการติดต่อซื้อขายระหว่าง บมจ.ล่ำสูง (ประเทศไทย) กับบริษัทฯ
แล้วจะไม่มีผลกระทบแต่อย่างใดเพราะยอดขายเหล่านี้สามารถขายให้กับบริษัทอื่นๆ
ที่ยังคงมีความต้องการน้ำมันปาล์มดิบอีกมาก
ทั้งนี้ต้องขึ้นอยู่กับวิธีการชำระเงินของแต่ละบริษัทที่ควรจะพิจารณาก่อนเป็นอันดับแรก
หรือถ้าราคาตลาดโลกสูงกว่าราคาขายในประเทศไทย หรือสต๊อกน้ำมันในประเทศมีมากเกินควร
บริษัทฯจะทำการส่งออกน้ำมันปาล์มดิบและน้ำมันเมล็ดในปาล์มดิบได้เช่นกัน

5.  การจัดหาผลิตภัณฑ์และบริการ

กำลังการผลิตและปริมาณการผลิตจริง บริษัทฯ มีโรงงานสกัดน้ำมันปาล์มดิบ (CPO)
และโรงงานสกัดน้ำมันจากเมล็ดในปาล์มดิบ (CPKO) ตั้งอยู่เลขที่ 98 หมู่ 6 กม. 9.5
ถนนเหนือคลอง-เขาพนม ตำบลห้วยยูง อำเภอเหนือคลอง จังหวัดกระบี่ 81130

  ---------------------------------------- ----------- ----------- ---------
                                           (หน่วย:ตัน)               

                                           ปี 2543      ปี 2544      ปี 2545

  ปริมาณการผลิตเต็มที่ของผลิตภัณฑ์:-                                       

  น้ำมันปาล์มดิบ                                                       

  ผลปาล์มสดที่ใช้ในการผลิตเต็มที่                  360,000     360,000     360,000

  น้ำมันปาล์มดิบ (18%)                         64,800      64,800      64,800

  เมล็ดในปาล์ม (5.25%)                       18,900      18,900      18,900

  จำนวนกะที่ผลิตได้ (20 ชม./วัน)                2 กะ + OT   2 กะ + OT   2 กะ + OT

                                                       (หน่วย:ตัน)   

                                           ปี 2543      ปี 2544      ปี 2545

  น้ำมันเมล็ดในปาล์มดิบ                                                 

  เมล็ดในปาล์มที่ใช้ในการผลิตเต็มที่                26,500      26,250      26,250

  น้ำมันเมล็ดในปาล์มดิบ (41%)                   10,762      10,762      10,762

  กากเมล็ดในปาล์ม (52%)                      13,650      13,650      13,650

  จำนวนกะที่ผลิตได้ (20 ชม./วัน)                2 กะ + OT   2 กะ + OT   2 กะ + OT

  ปริมาณการผลิตจริง:-                                                 

  น้ำมันปาล์มดิบ                                                       

  ผลปาล์มสดที่ใช้ในการผลิต                      224,463     316,423     187,198

  น้ำมันปาล์มดิบ                               41,653      56,756      36,695

  เมล็ดในปาล์ม                               11,408      15,468      8,928

  อัตราการใช้กำลังการผลิต                      62.4%       87.9%       52.0%

  จำนวนกะที่ผลิตจริง                           2 กะ + OT   2 กะ + OT   2 กะ + OT

  พนักงานมีจำนวนทั้งหมด(คน)                    111         113         108

  น้ำมันเมล็ดในปาล์มดิบ                                                 

  เมล็ดในปาล์มที่ใช้ในการผลิตเต็มที่                11,408      17,313      8,838

  น้ำมันเมล็ดในปาล์มดิบ (41%)                   4,787       7.456       3,792

  กากเมล็ดในปาล์ม (52%)                      5,682       8,716       4,436

  อัตราการใช้กำลังการผลิต                      43%         65%         33%

  อัตราเพิ่มของปริมาณการผลิตตามจำนวนหน่วย        19%         51%         51%

  จำนวนกะที่ผลิตจริง                           1 กะ+OT     2 กะ+OT     2 กะ+OT

  พนักงานมีจำนวนทั้งหมด (คน)                   10          11          10
  ---------------------------------------- ----------- ----------- ---------

หมายเหตุ กำลังการผลิตต่อปีในทางทฤษฎีไม่สามารถปฏิบัติได้
เนื่องจากฤดูกาลและความแตกต่างของผลผลิตผลปาล์มสดในแต่ละปี

6. วัตถุดิบและผู้จำหน่ายวัตถุดิบ

  ----------------------------- --------- ------- --------- ------ --------- -----
                                ปี 2543    %       ปี 2544    %      ปี 2545    %

  ผลปาล์มสด                                                                   

  จากสวนของบริษัทฯ                131,249   58      178,064   56     122,029   65

  ซื้อจากบุคคลภายนอก               93,214    42      138,359   44     65,169    35

                                224,463   100     316,423   100    187,198   100
  ----------------------------- --------- ------- --------- ------ --------- -----

ในปี 2544 เป็นปีที่ใช้ผลปาล์มสดป้อนเข้าสู่โรงงานสูงสุดของบริษัทฯ 316,423 ตัน
และการใช้เครื่องจักรในการผลิตถึง 88% สำหรับปี 2545 บริษัทฯใช้ผลปาล์มสดทำการผลิต
187,198 ตัน ด้วยการใช้เครื่องจักรในการผลิต 52% ผลปาล์มจากสวนของบริษัทฯ 65%
และซื้อจากบุคคลภายนอก 35% ซึ่งในส่วนที่ซื้อจากบุคคลภายนอกนี้
บริษัทฯซื้อจากชาวสวนในเขตกระบี่และสุราษฎร์ธานี และไม่มีรายใดที่บริษัทฯซื้อผลปาล์มสดมากกว่า
30%
บริษัทฯได้หยุดการซื้อปาล์มจากบุคคลภายนอกในไตรมาสที่สี่เนื่องจากราคาซื้อผลปาล์มสดสูงมากแต่คุณภาพผลปาล์มสดที่ต่ำ
ในสภาพเช่นนี้บริษัทฯไม่สามารถซื้อผลปาล์มสดจากบุคคลภายนอกเพื่อเพิ่มวัตถุดิบให้กับโรงงาน

  ----------------------------- ----------- ------- -------- ------ ------- ------
                                (หน่วย:ตัน)                                   

                                ปี 2543      %       ปี 2544   %      ปี 2545  %

  เมล็ดในปาล์ม                                                                

  จากการผลิตของบริษัทฯ             9,543       85      15,468   89     8,813   99.7

  ซื้อจากบุคคลภายนอก               1,621       15      1,818    11     25      0.3

                                11,164      100     17,286   100    8,838   100
  ----------------------------- ----------- ------- -------- ------ ------- ------

บริษัทฯขายเมล็ดในปาล์ม 80 ตันในเดือนธันวาคม 2545
เนื่องจากผลปาล์มสดเข้าสู่กระบวนการผลิตต่ำมีผลให้โรงงานไม่สามารถผลิตกำลังไฟฟ้าอย่างเพียงพอเพื่อสกัดน้ำมันเมล็ดในปาล์มดิบจากเมล็ดในปาล์ม
และบริษัทฯซื้อเมล็ดในปาล์ม 25 ตันเนื่องจากเป็นยอดค้างส่งการสั่งซื้อจากปี 2544

อัตราการสกัดน้ำมันปาล์มดิบของการซื้อผลปาล์มจากชาวสวนภายนอกเป็นประเด็นหนึ่งที่ต้องพิจารณา
จากการวิเคราะห์ทะลายปาล์มสดของบริษัท
การคัดเลือกทะลายปาล์มสดและเปรียบเทียบอัตราการสกัดน้ำมันปาล์มดิบกับโรงงานอื่นๆที่ซื้อผลปาล์มสดทั้งหมดนั้นได้อัตราการสกัดน้ำมันปาล์มดิบที่14%-
17%
สำหรับบริษัทฯแล้วด้วยอัตราส่วนระหว่างผลปาล์มสดจากสวนของบริษัทฯเองและซื้อผลปาล์มสดจากชาวสวนภายนอก
65:35 อัตราการสกัดน้ำมันปาล์มดิบของบริษัทฯเฉลี่ยที่ 18%
โดยเฉพาะผลปาล์มสดของบริษัทฯให้อัตราการสกัดน้ำมันปาล์มดิบมากกว่า 20% สามเดือนติดต่อกัน
(ไตรมาสสุดท้ายของปี 2545)

บริษัทฯผลิตน้ำมันปาล์มดิบได้ 33,695 ตันในปี 2545 อัตราการสกัดน้ำมันปาล์มดิบของบริษัทเฉลี่ยที่
18.0% ซึ่งมาจากอัตราการสกัดน้ำมันปาล์มดิบจากผลปาล์มสดของบริษัทฯที่ 19.23%
และจากชาวสวนภายนอกที่ 15.70%

เทคโนโลยีสำหรับการสกัดน้ำมันปาล์มดิบเพื่อมีผลต่อการใช้วัตถุดิบนั้น
บริษัทฯใช้เป็นแบบมาตรฐานสากลในอุตสาหกรรมนี้
การปรับปรุงเพื่อให้การผลิตมีประสิทธิภาพนั้นขึ้นอยู่กับการใช้อุปกรณ์เครื่องจักรเครื่องมือและการปฏิบัติงานให้เหมาะสม
บริษัทฯเห็นว่าไม่มีเทคโนโลยีใหม่ๆที่ได้พิสูจน์แล้วมาทดแทนหรือใช้เพื่อให้มีผลต่อการใช้วัตถุดิบหรือปรับปรุงให้ดีขึ้น

ด้วยคุณภาพผลปาล์มสดจากสวนของบริษัทฯ ได้อัตราการสกัดน้ำมันปาล์มดิบมากกว่า 20%
สามเดือนติดต่อกัน
บริษัทฯยังคงดำเนินวิธีการปฏิบัติและปรับปรุงประสิทธิภาพการผลิตอย่างต่อเนื่องเพื่อลดการสูญเสียน้ำมัน
การกำจัดมลภาวะเป็นพิษต่อสิ่งแวดล้อมซึ่งเกิดจากการกระบวนผลิต

บริษัทฯได้ลงทุนในการปรับปรุงประสิทธิภาพการผลิตจำนวนทั้งสิ้น 5.3 ล้านบาทสำหรับปี 2545

ปริมาณผลผลิตปาล์มสดของบริษัทฯมีดังนี้

[TABLE]

การปลูกปาล์มทดแทน

บริษัทฯเริ่มโครงการการปลูกปาล์มทดแทนเป็นระยะเวลา 10 ปี
เพื่อที่จะให้ผลผลิตที่สูงกว่าแทนที่ปาล์มแก่
การเปลี่ยนแปลงนี้เปิดโอกาสให้ผู้จัดการสวนปาล์มได้ปรับปรุงการจัดสวนใหม่
ซึ่งจะทำให้มาตรฐานการปลูกปาล์มสูงขึ้นและให้ผลผลิตปาล์มสดต่อเฮกตาร์สูงขึ้น

ในปี 2544 บริษัทฯได้โค่นปาล์ม 410.32 เฮกตาร์ และปลูกทดแทนด้วยต้นกล้าปาล์มมาจาก ASD
คอสตาริกา
ต้นปาล์มน้ำมันเหล่านี้อยู่ในสภาวะเจริญเติบโตและพัฒนาได้ดีเมื่อนำลงปลูกบนเนื้อที่ที่ได้เตรียม
บริษัทฯยังได้ปลูกพืชคลุมดินทั้งหมดบนเนื้อที่ปลูกปาล์มใหม่เพื่อเพิ่มสารอาหาร
ป้องกันการกัดเซาะหน้าดิน และป้องกันไม่ให้แสงแดดลงหน้าดินเพื่อป้องกันวัชพืช
ต้นปาล์มน้ำมันนี้มีอายุได้ 16 เดือน และจะสามารถเก็บเกี่ยวได้ประมาณเดือนมกราคม 2547

ในปี 2545 บริษัทฯได้โค่นปาล์ม 412.84 เฮกตาร์และปลูกทดแทน อายุของต้นปาล์มน้ำมันนี้ได้ 4
เดือน และจะสามารถเก็บเกี่ยวได้ประมาณเดือนมกราคม 2548 ประมาณปี 2556
โครงการการปลูกปาล์มทดแทนเป็นระยะเวลา 10 ปีจะเสร็จสมบูรณ์

บริษัทฯจะเน้นการจัดการควบคุมสัตว์ที่จะมาทำลายต้นปาล์มน้ำมันมี่มีอายุน้อย
และเชื้อโรคที่อาจเกิดขึ้นได้ เพื่อไม่ให้มีผลกระทบต่อต้นปาล์มน้ำมัน

6. สภาพปัญหาเกี่ยวกับวัตถุดิบ

ผลผลิตปาล์มสดจากสวนของบริษัทฯในปี 2545 นั้นต่ำกว่าปีที่แล้ว 31%
เนื่องจากสภาพอากาศค่อนข้างแห้งแล้งครึ่งปีแรก ในปีหน้าผลผลิตปาล์มคาดว่าจะอยู่ประมาณ 22 ถึง
25 ตันต่อเฮกตาร์ หรืออยู่ระหว่าง 3.52 ถึง 4.0 ตันต่อไร่

ดังได้กล่าวข้างต้นนั้นผู้ปลูกปาล์มน้ำมันรายย่อยไม่สามารถทำได้เหมือนกับบริษัทฯที่มีมาตรฐานวางไว้แล้ว
ดังนั้นบริษัทฯจึงได้จัดทำนโยบายให้คำแนะนำแก่ผู้ปลูกปาล์มน้ำมันและแบ่งปันข้อมูลให้แก่กันและกัน
และสามารถเข้าเยี่ยมชมสวนของบริษัทฯ
สำหรับผู้ปลูกปาล์มน้ำมันที่ต้องการปรับปรุงคุณภาพปาล์มน้ำมันตามมาตรฐานทั้งด้านการดูแลรักษาและผลผลิตต่อไร่
เพื่อให้ผลผลิตที่ส่งป้อนเข้าสู่โรงงานสกัดน้ำมันปาล์มดิบนั้นมีคุณภาพมากขึ้น
สิ่งนี้คืออัตราการสกัดน้ำมันปาล์มดิบจะสูงขึ้น

บริษัทฯได้มีการคัดคุณภาพของผลปาล์มสดจากผู้ปลูกปาล์มน้ำมัน ณ จุดรับซื้อ
แต่ไม่สามารถทำอะไรได้มาก
เพียงแต่แนะนำผู้ปลูกปาล์มน้ำมันเกี่ยวกับคุณภาพของผลปาล์มสดที่ควรจะนำส่งโรงงาน
บริษัทฯเชื่อว่าโปรแกรมการให้คำแนะนำแก่ผู้ปลูกปาล์มน้ำมันได้ขยายออกให้แก่ผู้ปลูกปาล์มทั่วไปแล้วจะช่วยปรับปรุงคุณภาพของผลปาล์มสดที่จะป้อนเข้าสู่โรงงานให้มีคุณภาพดีขึ้นและอัตราการสกัดน้ำมันจะดีขึ้นด้วย

ราคาผลปาล์มสด

ในอุตสาหกรรมน้ำมันปาล์มนี้จะขึ้นอยู่กับน้ำมันพืชประกอบอาหารและเศรษฐกิจโลก สำหรับปี 2545
นั้น ราคาขายน้ำมันปาล์มดิบในประเทศโดยเฉลี่ยอยู่ที่ 17,000 บาทต่อตัน และราคาผลปาล์มสดอยู่ที่
2.70 บาทต่อกิโลกรัม

การลดลงของระดับสต๊อคน้ำมันปาล์มและสภาพอากาศที่แห้งแล้งระหว่างปี
มีผลทำให้ราคาน้ำมันปาล์มดิบในประเทศพุ่งสูงจาก 14,000 บาทต่อตันเป็น 16,000
บาทต่อตันในเดือนสิงหาคม และราคาน้ำมันปาล์มดิบในประเทศพุ่งสูงอย่างต่อเนื่อง
ในเดือนพฤศจิกายนและเดือนธันวาคมราคาน้ำมันปาล์มดิบในประเทศพุ่งจาก26,000 - 30,000
บาทต่อตัน

สรุปตารางเปรียบเทียบราคาซื้อผลปาล์มสดของบริษัทฯโดยเฉลี่ย ระยะเวลา 5 ปี มีดังนี้

  -------------------------------- ------- ------- ------- ------- -------- -------
                                   ปี 2541          ปี 2542  ปี 2543  ปี 2544   ปี 2545

  ราคาซื้อเฉลี่ย (บาท/ตัน)              3,726           2,396   1,938   1,591    2,371

  อัตราส่วนการผลิตน้ำมันปาล์มดิบ (เฉลี่ย%)          17.38   17.79   17.51   17.97    15.70

  อัตราส่วนการซื้อผลปาล์มสด (%)                 36%     30%     42%     44%      35%
  -------------------------------- ------- ------- ------- ------- -------- -------

การแข่งขันในการซื้อผลปาล์มสดจากบุคคลภายนอกนั้นขึ้นอยู่กับกำลังการผลิตของแต่ละโรงงานสกัดน้ำมันปาล์มดิบ
และในขณะนี้บริษัทฯมีผลปาล์มสดจากสวนของบริษัทฯเองที่ป้อนเข้าสู่โรงงานไม่เต็มกำลังการผลิตจึงต้องซื้อจากบุคคลภายนอก
เพื่อที่จะเพิ่มปริมาณผลปาล์มสดของบริษัทฯที่จะป้อนเข้าสู่โรงงาน
บริษัทฯจึงมีนโยบายในการซื้อที่ดินเพิ่มเพื่อการปลูกปาล์ม ซื้อสวนปาล์ม
หรือให้การบริการดูแลและบริหารสวนปาล์มน้ำมัน
จุดเด่นของบริษัทฯในการซื้อสวนปาล์มน้ำมันหรือที่ดินเพื่อปลูกปาล์มน้ำมันคือ
บริษัทฯมีความสามารถที่จะบริหารงานและการจัดการที่ดีในด้านการปลูกปาล์มน้ำมันในพื้นที่ขนาดใหญ่
และสามารถรองรับการขยายพื้นที่เพาะปลูกปาล์มน้ำมัน

7. ขั้นตอนการผลิต

ก. ขั้นตอนการผลิตน้ำมันปาล์มดิบโดยย่อ

1. นำทะลายผลปาล์มสดเข้านึ่งด้วยไอน้ำความดันที่ 2.5 Bar ประมาณ 75 -100 นาที
เพื่อที่จะระงับการฟอร์มตัวของกรดและทำให้ผลปาล์มหลุดออกจากทะลาย

2. นำทะลายผลปาล์มสดที่นึ่งแล้วเข้าเครื่องนวดเพื่อแยกผลปาล์มออกจากทะลาย
ทะลายเปล่านำไปปกคลุมหน้าดินในสวนปาล์มเพื่อที่จะเป็นปุ๋ยต่อไป

3. นำผลปาล์มที่แยกแล้วเข้าเครื่องกวนให้เส้นใยออกจากผลปาล์มและน้ำมัน
โดยต้องใช้น้ำช่วยในการกวน ณ อุณหภูมิที่ 95 องศาเซลเซียส

4. ผลปาล์มที่แยกกวนแล้วนั้นนำเข้าเครื่อง Screw Press
เพื่อสกัดเอาน้ำมันและน้ำออกจากเส้นใย และเมล็ดปาล์ม
(สำหรับเส้นใยและเมล็ดปาล์มไปที่ขั้นตอนที่ 7)

  5. นำส่วนผสมของน้ำ น้ำมัน และกากผ่านตะแกรงสั่นเพื่อแยกกากเส้นใยที่ติดออกไป

6. น้ำที่ผสมน้ำมันและสิ่งสกปรกอื่นๆ
จะนำเข้าเครื่องกรองเพื่อที่จะแยกเอาน้ำและสิ่งสกปรกออกจากน้ำมัน
โดยน้ำและน้ำมันจะตกตะกอนแยกชั้นระหว่างน้ำกับน้ำมัน
ส่วนที่เป็นน้ำจะถูกส่งเข้าเครื่องกรองเพื่อแยกน้ำมันอีกครั้งหนึ่ง
น้ำเสียที่เกิดขึ้นนี้จะส่งไปที่บ่อพักน้ำเสียเพื่อการบำบัด
และหลังจากนั้นจะถูกส่งไปรดหน้าดินในสวนของบริษัทฯเพื่อเป็นปุ๋ยต่อไป
ส่วนที่เป็นน้ำมันจะถูกส่งไปทำความสะอาดเพื่อกำจัดสิ่งเจือปนและไล่ความชื้นจนได้คุณภาพตามต้องการคือความชื้นและสิ่งเจือปนจะต้องน้อยกว่า
0.5% แล้วจึงส่งเข้าเก็บที่แท้งค์เก็บน้ำมันเพื่อรอการจำหน่ายต่อไป

7. จากขั้นตอนในขั้นที่ 4 เส้นใย และเมล็ดปาล์ม (nut)
จะถูกบีบผ่านเครื่องแยกกากเพื่อที่จะให้เส้นใยแยกจากเมล็ดปาล์ม ส่วนผสมนี้จะถูกส่งเข้าระบบ
Cyclone เพื่อแยกเส้นใยและเมล็ดปาล์มโดยเด็ดขาด เส้นใยจะถูกส่งเป็นไปเป็นเชื้อเพลิงให้กับ
Boiler เมล็ดปาล์มจะส่งไปขั้นตอนที่ 8

8. เมล็ดปาล์มจะถูกส่งเข้าเครื่องกระเทาะเมล็ดในปาล์ม ส่วนผสมของเปลือกเมล็ดปาล์ม
(Shell) และเมล็ดในปาล์ม (Kernel)
จะถูกส่งเข้าเครื่องแยกเมล็ดในปาล์มโดยใช้ความถ่วงจำเพาะในส่วนผสมของน้ำและดินขาว (Clay
Bath) เพื่อแยกเปลือกเมล็ดปาล์มและเมล็ดในปาล์มออกจากกัน
เปลือกเมล็ดในปาล์มจะส่งไปเป็นเชื้อเพลิงแก่ Boiler (หรือขายให้แก่โรงงานอื่น)
และเมล็ดในปาล์มจะส่งเข้าโซโลเพื่ออบไล่ความชื้นออกจากเมล็ดในปาล์ม

9.
เมล็ดในปาล์มที่อบแห้งแล้วจะถูกส่งไปขายหรือป้อนเข้าสู่โรงงานสกัดน้ำมันเมล็ดในปาล์มดิบของบริษัทฯ
ต่อไป

แผนภูมแสดงขั้นตอนการผลิตน้ำมันปาล์มดิบ

[]

ขั้นตอนการสกัดน้ำมันปาล์มดิบนี้
เป็นการแยกน้ำมันปาล์มดิบออกจากทะลายปาล์มสดซึ่งเป็นเทคนิคที่ให้ผลผลิตที่ดีและน้ำมันมีคุณภาพมากที่สุด

ข. ขั้นตอนการผลิตน้ำมันจากเมล็ดในปาล์ม

1.  เมล็ดในปาล์มที่อบแห้งแล้ว (Dry) จะถูกส่งเข้าในถัง (Kernel Hopper)
    เพื่อเข้าสู่กระบวนการบีบน้ำมัน (Screw Press) ถึง 2 ครั้ง

2.  น้ำมันที่ได้ทั้งสองครั้งจะผ่านที่กรองโดยใช้ตะแกรงสั่นเพื่อแยกน้ำมันและสิ่งเจือปนออกจากกัน

3.  น้ำมันที่ได้จากการกรองนี้จะถูกส่งเข้าแท้งค์น้ำมันเพื่อรอการจำหน่าย

4.  ส่วนกากเมล็ดในปาล์มจากการบีบน้ำมันครั้งที่สองจะนำมาบรรจุกระสอบเพื่อรอการจำหน่ายต่อไป

แผนภูมิแสดงขั้นตอนการผลิตน้ำมันจากเมล็ดในปาล์ม

[]

ทั้งสองกระบวนการผลิตนี้ เป็นกระบวนการผลิตที่ใช้ Standard Technology ที่ใช้กันโดยทั่วไป
ทั้งในมาเลเซีย ปาปัวนิวกีนี อินโดนีเซีย และประเทศไทย
ประสิทธิภาพในการผลิตจะขึ้นอยู่กับการดูแลรักษาเครื่องจักรอย่างสม่ำเสมอ
ไม่มีเทคโนโลยีใดที่จะพิสูจน์ว่าจะเพิ่มประสิทธิภาพในการสกัดน้ำมันได้อย่างมีสาระสำคัญ

เพื่อที่จะปรับปรุงโปรแกรมการซ่อมบำรุงและกระบวนการผลิตของบริษัทฯ บริษัทฯได้มี Visiting
Engineer จากมาเลเซีย คอยให้การปรึกษาและติดตามแก่บริษัทฯ

8. ผลกระทบต่อสิ่งแวดล้อม

การบริหารสิ่งแวดล้อม (Environmental Management) เป็นกระบวนการที่ต่อเนื่อง
มิใช่โปรแกรม
กลไกการปฏิบัติงานที่จะควบคุมความเสี่ยงของสิ่งแวดล้อมและกลยุทธเชิงปฏิบัติการนั้นจะส่งผ่านมายังการฝึกปฏิบัติของพนักงานและผู้บริหารของบริษัทต้องมีจริยธรรมในการบริหารงาน
บริษัทฯได้มีนโยบายและวิธีปฏิบัติเพื่อให้แน่ใจว่ากระบวนการผลิตจะกระทบต่อสิ่งแวดล้อมน้อยที่สุด

บริษัทฯกำลังเข้าโครงการ ISO 9001:2000 และคาดว่าจะสำเร็จในปี 2546
โครงการบริหารคุณภาพบุคลากรและสิ่งแวดล้อมเป็นปัจจัยสำคัญสำหรับบริษัทฯ
ความรับผิดชอบต่อผลกระทบต่อสิ่งแวดล้อมของบริษัทฯเป็นปัจจัยหลักที่บริษัทฯได้ปฏิบัติมาก่อนแล้ว

บริษัทฯมีนโยบายที่จะดำเนินการปรับปรุงด้านการผลิต
และผลกระทบต่อสิ่งแวดล้อมในกรณีของสองโรงงานนี้มีข้อควรพิจารณาดังนี้

โรงงานสกัดน้ำมันเมล็ดในปาล์มดิบนั้นจะไม่มีมลภาวะเป็นพิษแต่อย่างใด
ปริมาณของเสียที่เป็นชีวะภาพนั้นมีเพียงเล็กน้อยมาก
ซึ่งจะถูกกรองและนำลงสู่บ่อพักแห้งของโรงงานสกัดน้ำมันปาล์มดิบ

สำหรับโรงงานสกัดน้ำมันปาล์มดิบนั้นมีของเสียดังต่อไปนี้

  ของเหลว – ขี้น้ำมัน และของเหลวจากหม้อนึ่งปาล์ม
  (คือไอน้ำรวมตัวกันเป็นน้ำผสมกับน้ำมันปาล์ม)

  - น้ำเสียที่เกิดจากกระบวนการผลิต (ของเหลวผสมระหว่างน้ำมัน, น้ำและวัตถุอื่นๆ

  ของแข็ง - ทะลายปาล์มเปล่า

  - ไฟเบอร์

  - เปลือกเมล็ดปาล์ม

  - ขี้เถ้า

  - ควันดำและเขม่า

ของเหลว

ขี้น้ำมันและของเหลวจากหม้อนึ่งนั้นจะถูกดักเก็บและแยกเอาน้ำมันออก
เพื่อรอจำหน่ายเป็นน้ำมันที่มีคุณภาพต่ำ ในส่วนที่เหลือจะถูกส่งลงในบ่อน้ำเสียของบริษัทฯ

น้ำเสียของบริษัทฯจะถูกปล่อยลงในบ่อน้ำเสีย บ่อน้ำเสียมีทั้งหมด 6 บ่อ
และน้ำเสียจะไหลลงทีละบ่อๆอย่างต่อเนื่อง ซึ่งในช่วงนี้มีการย่อยสารชีวะภาพ
การไหลของน้ำเสียในบ่อน้ำเสียนั้นบริษัทฯ ใช้ระบบน้ำตกคือไหลลงทีละบ่อซึ่งมีระดับลดหลั่นกันลงมา
บ่อน้ำเสียสี่บ่อแรกจะลึกสำหรับการย่อยสลายโดยไม่ใช้ออกซิเจน
และบ่อน้ำเสียสองบ่อสุดท้ายจะตื้นเพื่อที่จะให้ออกซิเจนช่วยย่อยสลาย
น้ำเสียที่ถูกย่อยสลายแล้วจะถูกปั้มเข้าสู่ที่เก็บน้ำเสียในสวนของบริษัทฯ ซึ่งเป็นที่สูงโดยใช้ท่อใต้ดิน
น้ำเสียที่เก็บไว้ในสวนของบริษัทฯจะปล่อยลงสู่ร่องคูน้ำที่ตื้นกระจายอยู่ในสวน
เพื่อให้ซึมเข้าสู่ผิวดินเป็นการเพิ่มสารอาหารในดินแทนการใส่ปุ๋ยต่อไป
ระบบนี้เป็นเทคโนโลยีที่ได้พิสูจน์แล้วและโรงงานสกัดน้ำมันปาล์มดิบหลายโรงงานนิยมใช้กัน
ร่องคูน้ำสำหรับน้ำเสียนี้จะมีระยะเวลาการดูดซึมและระยะเวลาหมุนเวียนประมาณ 6 สัปดาห์
บริษัทฯ ใช้เนื้อที่ 850 ไร่
สำหรับการกระจายน้ำเสียที่บำบัดแล้วลงสู่ดินและถูกควบคุมดูแลด้วยพนักงาน สำนักงานเทคโนโลยี
กรมโรงงานอุตสาหกรรม กระทรวงอุตสาหกรรมได้กำหนดค่า BOD
ในน้ำเสียที่จะปล่อยลงสู่แม่น้ำลำคลองต้องไม่เกิน 20 มิลลิกรัมต่อลิตร บริษัทฯ
ไม่ได้ปล่อยน้ำเสียที่บำบัดแล้วลงสู่แม่น้ำลำคลอง แต่จะปล่อยลงสู่ดินในบริเวณสวนของบริษัทฯ
บ่อน้ำเสียจะต้องขุดลอกเป็นระยะๆ
ตะกอนที่ขุดออกจากบ่อน้ำเสียนั้นจะถูกเก็บไว้ในบ่อตากแห้งเป็นระยะเวลา 1
ปีเพื่อให้เกิดสารอาหารที่มีคุณภาพ
ตะกอนที่ตากแห้งแล้วนี้จะนำไปปกคลุมหน้าดินในสวนปาล์มของบริษัทฯสำหรับทดแทนปุ๋ยในช่วงหน้าร้อน
บริษัทฯ ได้เริ่มทำการปรับปรุงบ่อน้ำเสียตั้งแต่ปี 2541 และคาดว่าจะใช้เวลา 5
ปีสำหรับโครงการนี้

ของแห้ง

ทะลายเปล่าถูกนำไปปกคลุมหน้าดินในสวนของบริษัทฯเพื่อทดแทนปุ๋ย
ไฟเบอร์และเปลือกเมล็ดปาล์มจะเป็นเชื้อเพลิงแก่ Boiler
หรือเปลือกเมล็ดปาล์มอาจขายให้โรงงานอื่นที่ต้องการ
ตะกอนที่ขุดจากบ่อน้ำเสียจะใช้เป็นประโยชน์ในสวนของบริษัทฯ
บริษัทฯจะป้องกันการไหลซึมของน้ำผสมตะกอนนี้ในฤดูฝนโดยการขุดร่องน้ำรอบสวนเพื่อดักน้ำไหลลงสู่ที่อื่น

ในปี 2542 บริษัทฯ ได้ซ่อมแซมและปรับปรุงเครื่อง Boiler และการป้อนเชื้อเพลิงเข้าสู่ Boiler
ซึ่งมีผลต่อการลดควันดำและเขม่าของโรงงาน อย่างไรก็ตามควันดำและเขม่าจาก Boiler
ของโรงงานสกัดน้ำมันปาล์มดิบที่เป็นปัญหาอยู่นี้อาจมาจากเชื้อเพลิงที่ป้อน เช่น
ไฟเบอร์และเปลือกเมล็ดปาล์ม ค่าควันดำและเขม่าของโรงงานสกัดน้ำมันปาล์มดิบจากกรมโรงงาน
กระทรวงอุตสาหกรรมต้องไม่เกิน 400 มิลลิกรัมต่อลูกบาศก์เมตร
ซึ่งโดยปกติแล้วสำหรับอุตสาหกรรมนี้จะอยู่ระหว่าง 600 – 1400 มิลลิกรัมต่อลูกบาศก์เมตร
ปัญหาควันดำและเขม่านี้ชมรมโรงสกัดน้ำมันปาล์มดิบซึ่งบริษัทฯเป็นสมาชิกด้วยร่วมทุนกันวิจัยปัญหาด้านเขม่าและควันไฟสำหรับอุตสาหกรรมน้ำมันปาล์มดิบ
ร่วมกับสภาอุตสาหกรรมจังหวัดกระบี่และสถาบันสิ่งแวดล้อมไทย ตั้งแต่ปี 2541 เป็นต้นมา
โดยมีโรงงานสกัดน้ำมันปาล์มดิบสองโรงในภาคใต้ของประเทศไทยเป็นโรงงานต้นแบบของการวิจัยและอีกโรงงานหนึ่งได้ติดตั้งเครื่องจักรเพื่อขจัดควันไฟและเขม่าโดยใช้เทคโนโลยีแบบใหม่
และคณะกรรมการได้อนุมัติงบประมาณปี 2545
ในการติดตั้งระบบกำจัดควันไฟและเขม่าและคาดว่าจะสามารถนำมาทดลองใช้ในไตรมาสมี่สองของปี
2546

สิทธิอื่นฯ

  - ไม่มี -

ข้อจำกัดในการประกอบธุรกิจ

- ไม่มี -

9. งานที่ยังไม่ได้ส่งมอบ

บริษัทฯ ยังส่งน้ำมันปาล์มดิบไม่ครบตามสัญญาสำหรับเดือนธันวาคม 2545 เป็นจำนวน 3,499 ตัน
ซึ่งจะส่งมอบในเดือนมกราคม ถึงกุมภาพันธ์ 2546 ต่อไป